钦定古今图书集成/明伦汇编/氏族典/第546卷 > 《凌迪知万姓统谱》 > 力僧护
## 钦定古今图书集成/明伦汇编/氏族典/第546卷 > 《凌迪知万姓统谱》 > 力僧护

按《尚友录》：僧护，江陵人。父力昌死，其母欲从俗荐父，
家贫不能，悲哭不止。僧护时年五岁，谓其母曰：“何不
将儿卖以易钱？”母乃哽咽，抱儿出市，卖与蜀客，得钱
二贯荐之。母卒以忆子目盲，僧护随客之蜀已三十
年。继父母俱亡，每念亲母，痛死者数。后复还江陵寻
母得见，以母因己目盲，中甚感伤，遂斋戒稽颡，叩祷
天地，以水漱口，为母舐其目，目遂明，人以为孝感。